România a depășit pragul de 7 milioane de persoane vaccinate cu cel puțin o doză. Peste 65.000 de vaccinări în ultimele 24 de ore.
România a depășit duminică pragul de 7 milioane de persoane vaccinate cu cel puțin o doză, a transmis CNCAV. Pe de altă parte, în ultimele 24 de ore, peste 65.000 de persoane au fost vaccinate.
"România se vaccinează: peste 7.000.000 de persoane vaccinate. Astăzi am depășit pragul de 6.000.000 de persoane vaccinate cu cel puțin o doză", au arătat reprezentanții CNCAV. Conform acestora, vaccinarea rămâne cea mai la îndemână soluție de protecție împotriva COVID-19.Pragul de șase milioane de persoane vaccinate cu schemă completă a fost depășit în 26 octombrie.Peste 65.000 de persoane, vaccinate în ultimele 24 de orePeste 65.000 de persoane au fost vaccinate în ultimele 24 de ore, dintre care peste 41.000 cu prima doză, a anunţat duminică CNCAV.Astfel, din cele 65.169 de persoane vaccinate în ultimele 24 de ore, 41.196 au primit prima doză, 9.663 pe cea de-a doua, iar 14.310 au primit a treia doză de vaccin.Numărul persoanelor vaccinate cu cel puţin o doză a ajuns la 7.004.966, iar al celor vaccinate cu schemă completă la 6.298.197.În ultimele 24 de ore au fost înregistrate 39 de reacţii adverse, iar numărul total raportat de la începutul campaniei de vaccinare a ajuns la 18.533.CNCAV precizează că 155 reacţii adverse sunt în curs de investigare.